laion/Wikipedia-Exotic huggingface dataset:
הזמר במסכה (תוכנית טלוויזיה ישראלית)

הזמר במסכה היא תוכנית מציאות ישראלית המבוססת על הפורמט הדרום קוריאני "King of Mask Singer". במסגרת התוכנית, מפורסמים, המסווים את זהותם באמצעות תחפושת, מתחרים בתחרות שירה בעוד שפנאל התוכנית מנסה לנחש את זהותם. התוכנית משודרת החל מ-23 בספטמבר 2020 בקשת 12. עונתה הראשונה של התוכנית עלתה לשידור ב-23 בספטמבר 2020 והסתיימה ב-5 בדצמבר 2020. העונה השנייה של התוכנית עלתה לשידור ב-16 באוקטובר 2021 והסתיימה ב-18 בדצמבר 2021. העונה השלישית של התוכנית עלתה לשידור ב-17 בדצמבר 2022 והסתיימה ב-18 בפברואר 2023. קבוצה של אישים מפורסמים בעילום שם ובתחפושת מלאה מתחרים בתחרות שירה בכל פרק ומבצעים גרסת כיסוי בת 90–120 שניות לשיר מפורסם. רמזים לזהותו של האדם מוצגים לפני כל הופעה באמצעות ראיון מוקלט בו המפורסם, תוך עיוות קולו, מקריין סרטון המציג רמיזות לזהות האישיות. החברים בפאנל מנסים לשער את זהותו של כל זמר, לאחר הופעתם ולפני ההדחה. הם רשאים גם לשאול שאלות או לבקש מהמנחה להציג רמזים נוספים. לאחר סיום כל ההופעות, הקהל וחברי הפאנל מצביעים עבור הזמר האהוב עליהם באמצעות מכשיר אלקטרוני, והזמר שקיבל את מספר הקולות הנמוך ביותר מסיר את המסכה וחושף את זהותו, ומודח מהתחרות. כדי לשמור על סודיות זהות המשתתפים ולמנוע הדלפות, הם שוהים באזור מאובטח, נפרד מהקהל ומשאר אנשי ההפקה. בנוסף, ברגע החשיפה עצמו הקהל מוצא מהאולפן, כדי לצמצם ככל האפשר את כמות האנשים שיודעים את זהות המשתתפים. חברי הפאנל כוללים את במאי התיאטרון ושופט המוזיקה צדי צרפתי, הקומיקאי והסטנדאפיסט שחר חסון, מגישת הרדיו והטלוויזיה אופירה אסייג וצמד הזמרים והיוצרים סטטיק ובן-אל תבורי. המנחה הוא עידו רוזנבלום. אתר האינטרנט הרשמי של הזמר במסכה הזמר במסכה, ברשת החברתית פייסבוק הזמר במסכה, ברשת החברתית אינסטגרם "הזמר במסכה", במסד הנתונים הקולנועיים IMDb (באנגלית) "הזמר במסכה", במיזם "אישים" לתיעוד היצירה הישראלית הזמר במסכה, באתר גיל הפקות שגיא בן נון‏, קרב הרייטינג של קשת ורשת: "הזמר במסכה" ניצחה את "האח הגדול", באתר וואלה, 6 בדצמבר 2020 הזמר במסכה, ‏בן אל: "כולם עוברים פה פוליגרף", באתר ‏מאקו‏, 23 בספטמבר 2020 צוף ישראלי, ‏רגע לפני הגמר: 10 דברים שלא נתגעגע אליהם ב"הזמר במסכה", באתר מעריב אונליין, 29 בנובמבר 2020
יחסי מרוקו–צ'ילה

יחסי מרוקו–צ'ילה הם היחסים הדיפלומטיים הרשמיים שבין ממלכת מרוקו לבין הרפובליקה של צ'ילה. היחסים בין שתי המדינות כוננו בשנת 1961. השגרירות הצ'יליאנית הראשונה במרוקו נפתחה בשנת 1977, אז נסגרה לתקופה של שש שנים ולבסוף נפתחה מחדש בשנת 1998. מצידה פתחה ממלכת מרוקו את השגרירות הראשונה שלה בסנטיאגו דה צ'ילה באוגוסט 1996. מאז תחילת שנות השמונים קיים שיתוף פעולה בין המדינות ברמת הארגונים הבינלאומיים, ובאותה מידה, הביקורים ההדדיים בין הרשויות הפוליטיות בשתי המדינות החלו להתגבר. כתוצאה מהאמור לעיל, שתי המדינות הצליחו לקרב עמדות זו לזו בתחומים שונים. כך, למשל, היא הקימה את הוועדה המשותפת מרוקו–צ'ילה והקבוצה הבין-פרלמנטרית הצ'יליאנית-מרוקאית בשנת 2010. בין ההסכמים העיקריים שנחתמו בין שתי המדינות ניתן למנות הסכם שיתוף פעולה כללי והקמת התייעצויות פוליטיות שנחתמו בשנת 1999, והסכמים שונים בנושא דיג, חקלאות ימית, כרייה, חקלאות, בריאות, ספורט ושוויון מגדרי. כמו כן, קיים הסכם שיתוף פעולה בין התאחדות יצואני הפירות של צ'ילה לבין התאחדות המפיקים והיצרנים המרוקאים של יצואני פירות וירקות, שנחתם ב-1 בספטמבר 2012 בענייני תרבות, ב-2 בדצמבר 2004 נחתם בסנטיאגו דה צ'ילה, הסכם מסגרת תרבותי בין שתי המדינות, אשר בתורו שימש בסיס לחתימה על הסכם שיתוף פעולה בתחום המלאכה, שנחתם ב-20 בספטמבר 2016 בניו יורק. בדצמבר 2004 ערך מוחמד השישי, מלך מרוקו, ביקור ממלכתי בצ'ילה, שהפך לביקור הראשון של בן מלוכה ערבי ומוסלמי במדינת אמריקה הדרומית. באפריל 2012 ביקר שר החוץ הצ'יליאני, אלפרדו מורנו צ'ארמה, במרוקו, שם ערך פגישות עבודה עם רשויות פוליטיות שונות. בנובמבר 2016 השתתפה נשיאת צ'ילה מישל בצ'לט בוועידת הצדדים לאמנת המסגרת של האו"ם בנושא שינויי אקלים (COP22), שנערכה במרקש, בהזמנת המלך מוחמד השישי. בעבר צ'ילה הביעה את תמיכתה בעצמאותה של סהרה המערבית ובנסיגת הכוחות המרוקאים. עם זאת, עד היום היא עדיין לא הכירה בה בפועל ואתר משרד החוץ כולל את סהרה המערבית כשטח נפרד של מרוקו, שלא כוננו עמו יחסים דיפלומטיים. מנגד, סרחיו רומרו פיסרו, בזמן שהיה נשיא הסנאט הצ'יליאני אמר לעיתונאים מרוקאים כי הוא תומך בטענתה של אותה מדינה בשטח סהרה, שאושרה על ידי רשויות פרלמנטריות אחרות ושר החוץ הצ'יליאני, הרלדו מונוז, ב-9 באוקטובר 2017. בשנת 2015 הגיע הסחר הדו-צדדי ל-2.5 מיליון דולר, וגדל ב-23% מאז 2010. המוצרים העיקריים שמייצאת צ'ילה למרוקו הם אשלגן חנקתי, סלמון ורסק אפרסקים, בעוד שמרוקו מייצאת לצ'ילה בעיקר שמנים תעשייתיים, שמן דגים וכלי רכב להובלת סחורות. צ'ילה רואה במרוקו שוק אטרקטיבי עבורה ושער לשוק של שאר מדינות אזור צפון אפריקה, וזו סיבת הסכם סחר חופשי שנחתם בין שתי המדינות. צ'ילה מחזיקה במרוקו שגרירות ברבאט, אשר מוסמכת גם עבור סנגל ותוניסיה. כמו כן, קיים משרד סחר בקזבלנקה, כמו גם קונסוליות כבוד בטנג'יר ומרקש. המשרד בקזבלנקה מייצג גם את הברית הפסיפית במרוקו. מרוקו מחזיקה בצ'ילה שגרירות בסנטיאגו דה צ'ילה וקונסוליה בוולפראיסו. מדיה וקבצים בנושא יחסי מרוקו–צ'ילה בוויקישיתוף אתר על יחסי מדינות
מייק קארי

מייק קארי (באנגלית: Michael James Carey או בקיצור Mike Carey, ידוע גם בשם העט M.R. Carey; נולד ב-1959) הוא סופר, תסריטאי וקומיקסאי, המוכר בזכות הרומן "הנערה עם כל המתנות", שעובד לקולנוע בשנת 2016. קארי נולד בליברפול, אנגליה, בשנת 1959 - ותיאר את האני הצעיר שלו כ"אחד מאותם ילדים שקטים מבשרי רעות... חייתי כל כך הרבה בתוך הראש שלי שנותרו לי רק שרידי גפיים". בילדותו התעניין בקומיקס, כתב וצייר סיפורים פשוטים כדי לבדר את אחיו הצעיר. הוא למד אנגלית במכללת סנט פיטר, אוקספורד, לפני שהפך למורה. הוא המשיך ללמד במשך 15 שנה לפני שעבר לכתיבת קומיקס. לאחר סדרת עבודות חד פעמיות של חברות קומיקס עצמאיות, כולל קומיקס ביוגרפי על אודות אוזי אוסבורן וסיפור פנטזיה על להקת פנטרה, קארי זכה לתעסוקה קבועה בהוצאת 2000 לספירה, שם יצר את הסדרות המקוריות "Th1rt3en" ו-"Carver Hale". עבור ורטיגו מהוצאת DC קומיקס קארי כתב ריצה מלאה מועמדת לפרס אייזנר של הקומיקס "לוציפר", שגם זכה לעיבוד טלוויזיוני. ואת גליונות 175 עד 215 של הלבלייזר אחת הריצות הארוכות על הכותר. הוא גם כתב את הרומנים הגרפים "סנדמן מציג: האֵרינְיות" ו-"אלוהים נצור את המלכה" עם האמן ג'ון בולטון ו"הלבלייזר: כל מנועיו" עם האמן לאונרדו מנקו. עבור מארוול קומיקס הוא כתב לתקופה ממושכת את סדרת "לגאסי" של האקס-מן עם האמן סקוט איטון, ואת "אולטימייט ארבעת המופלאים" עבור יקום אולטימייט מארוול. במאי 2009 החל לפרסם את "הלא כתוב" עם אמנות מאת פיטר גרוס ועטיפות מאת יוקו שימיזו. בשנת 2008 קארי עבד על מספר כותרים שונים, כולל מספר חוברות בסיפור הקרוס-אובר "הפלישה הסודית", עיבוד קומיקס של הצל של אנדר, והחיבור של האקס-מן לקרוס-אובר "החטא הקדמון." רומן הפרוזה הראשון של קארי, The Devil You Know, יצא לדפוס בבריטניה על ידי ספרי אורביט באפריל 2006, וככריכה קשה בארצות הברית ביולי 2007. ספר ההמשך שלה, Vicious Circle, פורסם באוקטובר 2006, ושלושת הרומנים הבאים בסדרה, Dead Men's Boots, Thicker Than Water ו-The Naming of The Beasts, יצאו בספטמבר 2007, מרץ 2009 וספטמבר 2009, בהתאמה. בשנת 2011 הוא כתב קרוס-אובר בין האקס-מן למוטאנטים החדשים שכותרתו Age of X. באוגוסט 2011 הודיעה מארוול על קשת האקס-מן האחרונה של מייק קארי. בינואר 2014 יצא לאור רומן פרוזה נוסף שכותרתו "הנערה עם כל המתנות". הוא זכה לשבחי המבקרים והוכרז מאוחר יותר באותה השנה שהוא עשוי להיות מעובד לסרט. הצילומים החלו במאי 2015, עם ג'מה ארטרטון, פאדי קונסידיין, גלן קלוז וסניה ננואה. במאי הטלוויזיה הוותיק קולם מקארתי ביים את הסרט. קארי כתב את התסריט. הספר תורגם לעברית בשנת 2016. מדיה וקבצים בנושא מייק קארי בוויקישיתוף אתר האינטרנט הרשמי של מייק קארי (באנגלית) מייק קארי, במסד הנתונים הקולנועיים IMDb (באנגלית) מייק קארי, באתר MusicBrainz (באנגלית) Carey, Mike (ביולי 2000), On The Ledge, DC Comics / Vertigo {{citation}}: (עזרה) Carey, Mike (Autumn 2005). "Comic Stripped" (PDF). Oxford Forum: 54–55. אורכב מ-המקור (pdf) ב-8 באוקטובר 2007. נבדק ב-27 ביולי 2009. {{cite journal}}: (עזרה) Vertigo's 'The Unwritten': Mike Carey & Peter Gross, Newsarama, Mon, 30 March 2009 Ekstrom, Steve. "Enrolling in School: Carey on Ender's Shadow: Battle School", Newsarama, 2 December 2008
לילי סובייסקי

ליליאן רודאבט גלוריה אלסבטה "לילי" סובייסקי (באנגלית: Liliane Rudabet Gloria Elsveta "Leelee" Sobieski; נולדה ב-10 ביוני 1983) היא שחקנית ואמנית אמריקאית ממוצא יהודי. נודעת בזכות משחקה בסרטים "פגיעה קטלנית", "עיניים עצומות לרווחה", "אף פעם לא התנשקה", "לעולם אל תשחקו עם זרים", "קיץ בלתי נשכח", ו"בית משפחת גלאס". מאז 2012 פרשה מחיי המשחק, והחלה להתמקד בקריירה השנייה שלה כאמנית תחת שם נישואיה לילי קימל (Leelee Kimmel). סובייסקי נולדה בניו יורק, ניו יורק שבארצות הברית. אביה הוא השחקן והצייר הצרפתי-נוצרי ממוצא פולני ושוודי, ז'אן סובייסקי (צר'). אמה היא המפיקה, התסריטאית והמנהלת האישית שלה, אליזבת סובייסקי (לבית סלומון), והיא אמריקאית. סבה מצד אמה הוא יהודי ממוצא אשכנזי, וסבתה מצד אמה היא בת לאב ממוצא יהודי-אשכנזי ולאם ממוצא הולנדי עם רקע נוצרי. לה אח צעיר בשם רוברט "רובי" סובייסקי. שמה הפרטי "ליליאן" הוא על שם סבתה מצד אביה. אחד משמותיה האמצעיים "אלסבטה" נגזר מהגרסה הפולנית לשמה של אמה, "אליזבת". למדה בבית הספר הפרטי טרבור שבמנהטן; למדה לתואר בספרות ואמנות יפה באוניברסיטת בראון אך נשרה בטרם עת. פרק זה לוקה בחסר. אנא תרמו לוויקיפדיה והשלימו אותו. ב-1998 שיחקה בסרטו של ג'יימס אייבורי "A Soldier's Daughter Never Cries" לצדם של קריס קריסטופרסון וג'סי ברדפורד. ב-1999 קיבלה מועמדויות לפרס אמי ולפרס גלובוס הזהב על כיכובה כז'אן ד'ארק במיני-סדרה הקנדית "ז'אן ד'ארק"(אנ') שעוסק בלוחמת גיבורה צרפתייה שהוצאה להורג אצל האויבים האנגלים ועוזריהם הצרפתים, ומאוחר יתר אף הפכה לקדושה קתולית. קיבלה מועמדות לפרסי בחירת הנוער 2000 על כיכובה בסרט הנעורים "קיץ בלתי נשכח"(אנ'), בתור סמנת'ה "סאם" קוואנו, לצד השחקן והמועמד ג'וש הארטנט. ב-2001 קיבלה מועמדות לפרס גלובוס הזהב על תפקידה במיני-סדרה/סרט הטלוויזיה "התקוממות", המבוסס על סיפור אמיתי בתקופת השואה, שם היא מגלמת את טוסיה אלטמן, לוחמת יהודייה במרד גטו ורשה שבפולין. בשנת 2018 כיכבה בסרט הטלוויזיה הטורקי "Amerikali Kiz", תפקידה הראשון מזה שנים. בינואר 2009 החלה לצאת עם מעצב האופנה האמריקאי ממוצא יהודי אדם ג'ון קימל, בנו של יזם הנדל"ן מרטין קימל (אנ') ונכדו של הספורטאי והמעצב דונלד ארונוב (אנ'). הם התארסו ב-28 במאי 2009, וכשנה לאחר מכן הם נישאו. בתם, לואיזיאנה ריי, נולדה בדצמבר 2009; ובנם מרטין, נולד באוגוסט 2014. הם מתגוררים בשכונת רד הוק, ברוקלין. היא דוברת צרפתית שוטפת, שלמדה מאביה שהוא יליד צרפת. מדיה וקבצים בנושא לילי סובייסקי בוויקישיתוף לילי סובייסקי, ברשת החברתית אינסטגרם לילי סובייסקי, במסד הנתונים הקולנועיים IMDb (באנגלית) לילי סובייסקי, באתר AllMovie (באנגלית) לילי סובייסקי, באתר Rotten Tomatoes (באנגלית) לילי סובייסקי, במסד הנתונים הקולנועיים KinoPoisk (ברוסית) לילי סובייסקי, באתר Discogs (באנגלית)
המשרד להעצמה נשית והגנת ילדים של אינדונזיה

משרד העצמת נשים והגנת ילדים (MoWECP) של רפובליקת אינדונזיה, לשעבר משרד העצמת הנשים, הוא המשרד הממשלתי האחראי על זכויתהן ורווחתן של נשים וילדים של אינדונזיה. המשרד נוסד בשנת 1978 בשם משרד האישה. בשנת 1998 שונה שמו למשרד לענייני נשים. בשנת 1999 שוב שונה שמו למשרד להעצמת נשים. בשנת 2009, השם שונה שוב לשמו הנוכחי. השר הנוכחי, יוחנה ימביסף מכהן מאז 26 באוקטובר 2014. אתר האינטרנט הרשמי של המשרד להעצמה נשית והגנת ילדים של אינדונזיה (באינדונזית) המשרד להעצמה נשית והגנת ילדים של אינדונזיה, ברשת החברתית פייסבוק המשרד להעצמה נשית והגנת ילדים של אינדונזיה, ברשת החברתית אקס (טוויטר) המשרד להעצמה נשית והגנת ילדים של אינדונזיה, ברשת החברתית אינסטגרם המשרד להעצמה נשית והגנת ילדים של אינדונזיה, ברשת החברתית טיקטוק המשרד להעצמה נשית והגנת ילדים של אינדונזיה, סרטונים בערוץ היוטיוב ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "המשרד להעצמה נשית והגנת ילדים של אינדונזיה".
אורדע

האם התכוונתם ל... קולנוע אורדע – בית הקולנוע הראשון ברמת גן כיכר רמב"ם – מוכרת גם בשם "כיכר אורדע", הכיכר העירונית הראשית של רמת גן אורדע (יצרנית משחקים) – חברה ישראלית לייצור משחקי קופסה אורדע פרינט תעשיות – בית דפוס ישראלי
אתת

אתת הוא אדם שעיסוקו בקיום תקשורת באמצעות מכשירי איתות, כגון הליוגרף ומנורת איתות, המשמשים להעברת מסרים בקוד מורס, וסמפור, סימנור ודגלים, המשמשים להעברת מסרים בקודים משלהם. אתתים שימשו בתקשורת צבאית ובתקשורת אזרחית. מכשירי האיתות מבוססים על קו ראייה בין שני האתתים, ולכן הם מוגבלים מאוד מבחינת המרחק בין האתתים ומספר המשתתפים בתקשורת (בדרך כלל רק שניים). להתגברות על הטווח המוגבל שימשו "תחנות ממסר", שהעבירו את האות הלאה, עד שהגיע ליעדו. כשהעבירו באמצעות סמפור הודעה מפריז לליל, מהלך של 193 קילומטר, נעשה שימוש ב-15 תחנות. המעבר לתקשורת אלקטרונית, בקשר רדיו ובקשר קווי, הפטורה ממגבלות אלה, צמצם מאוד את הצורך באתתים, והוא נותר בעיקר למצבי חירום. אתתים פעילים גם כיום בהנחיית תנועתן של רכבות ובהנחייתם של מפעילי עגורנים. הכשרה של אתת לתפקידו כללה לימוד של התפעול הטכני של מכשיר האיתות ולימוד שיטת הקידוד המתאימה. בישראל רישוי אתתים לרכבת נעשה בהתאם לפקודת מסילות הברזל ורישוי אתתים לעגורן נעשה בהתאם לחוק הבטיחות בעבודה. הרמה התחתונה של תפעול הרכבות היא השליטה המתבצעת על ידי האתתים - עובדי רכבת אשר הוסמכו להפעיל מערכות איתות לשם הנחיית תנועת הרכבות. בין היתר האתת הוא הגורם האחראי על בטיחות תנועת הרכבות, הוא בעל הסמכות העליונה בתפעול ליקויים/שיבושים במסילה מול הגורמים בשטח. בתפעול השוטף האתתים מבצעים בפועל את הוראות הפיקוד ומכוונים את תנועת הרכבות על מנת שכל רכבת תגיע ליעדה על פי לוח הזמנים. האתתים אחראים לוודא שהרכבות נוסעות בהתאם ללוח הזמנים ולהוראות הסימנורים. מדיה וקבצים בנושא אתת בוויקישיתוף תקנות הבטיחות בעבודה (עגורנאים, מפעילי מכונות הרמה אחרות ואתתים), התשנ"ג-1992
סגן המפקח הכללי של משטרת ישראל

סגן המפקח הכללי של משטרת ישראל או בקיצור סמפכ"ל המשטרה הוא קצין משטרת ישראל בדרגת ניצב, המשמש כסגנו של המפקח הכללי של משטרת ישראל. סמפכ"ל המשטרה ממלא את מקומו של המפכ"ל בהיעדרו, מרכז את תיאום עבודת המטה בין אגפי המשטרה והמחוזות (כולל מג"ב) ואת שיתוף הפעולה עם המשרד לביטחון הפנים. הוא גם אחראי בשם המפכ"ל, על בית הדין למשמעת, בית הדין לערעורים, היחידה הארצית לביקורת, מחלקת בטיחות ומינהל טכנולוגיות. סגן המפכ"ל אחראי על טיפול בממצאי ביקורת מבקר המדינה, מבקר המשרד לביטחון הפנים וועדות בדיקה חיצוניות ומסייע בנוסף בפיקוח על משטר ומשמעת במשטרה. בנוסף עומד סגן המפקח בראש ועדות פנימיות לאישור סיוע משפטי או כספי ולמינוי משלחות לחו"ל. סמפכ"ל המשטרה הוא ניצב אבשלום פלד. פרק זה לוקה בחסר. אנא תרמו לוויקיפדיה והשלימו אותו. שינויים במבנה הארגוני של משטרת ישראל 1948 - 2004 סגן המפקח הכללי (סמפכ"ל) - ייעוד ותפקידים באתר משטרת ישראל סגן המפקח הכללי (סמפכ"ל) - ייעוד ותפקידים באתר משטרת ישראל סגן - ייעוד ותפקידים באתר משטרת ישראל
לאסלו שילינגר

לאסלו שילינגר (לעיתים: שילינגר-בורגר; בהונגרית: Schillinger László, ברוסית: Ладислаус Рудольфович Бургер-Шилингер; בודפשט, 14 בספטמבר 1903 – מוסקבה, אתר ההוצאה להורג מחנה בוטובו, 30 באוקטובר 1942) היה יהודי-הונגרי, קומוניסט, מחברי חוג גלילאו מהנדס, מבוני הרכבת התחתית של מוסקבה, קורבן הטיהורים הגדולים של סטלין. שילינגר נולד במשפחה יהודית בבודפשט ברובע 7 כבנם של רז'ה שילינגר, פקיד ושל אטלקה שטרן. הוא השתתף בפגישות חוג גלילאו של אינטלקטואלים שמאלנים כבר בגיל צעיר ובתנועת הנוער של הרפובליקה הסובייטית ההונגרית. בשנת 1925 הצטרף למפלגת הקומוניסטים של הונגריה והשתתף בפעילות "מפלגת הפועלים הסוציאליסטית ההונגרית" שנוסדה בשנת 1925 כמפלגת הכיסוי של המפלגה הקומוניסטית הבלתי חוקית. הוא נעצר בשנת 1927 ונידון לשלוש שנות מאסר. לאחר שחרורו מונה כחבר מזכירות של המפלגה הקומוניסטית בבודפשט (KPM). נעצר שוב ולאחר שחרורו השני בשנת 1931 עמד בראש "ועדת השכנוע והתעמולה" של ה-KMP. הוא סייע בעריכת העיתון "סקירה חברתית" (Társadalmi Szemle) וגם סייע למארגני הפעילות הספורטיבית והתרבותית של המפלגה. הוא ערך את כתבי העת "קומוניסט" ו"עובד המפלגה". הוא נעצר בסך הכל ארבע פעמים בין השנים 1927 ל־1934, ארגן שביתת רעב בכלא והיה מנהיג האסירים הקומוניסטים. בשנת 1934, המפלגה שלחה אותו לברית המועצות, שם החל ללמד בבית הספר הבינלאומי לנין ולאחר מכן השלים את לימודיו לתואר שני. בשנת 1937 עזב את המפלגה הקומוניסטית ההונגרית. משנת 1938 עבד כמהנדס בבניית הרכבת התחתית של מוסקבה. הוא נעצר ב־29 ביוני 1941, נידון למוות ב־21 באוקטובר 1942 והוצא להורג ב־30 באוקטובר באשמת ריגול. שמו טוהר מכל אשמה ב־26 בספטמבר 1956. לאסלו שילינגר. הלקסיקון ההיסטוריה של תנועת העבודה. בודפשט, 1972 מרטירולוגיה של קורבנות הדיכוי הפוליטי, שנורו ונקברו במוסקבה ובאזור מוסקבה, 1938-1953. - לאסלו שילינגר. sakharov-center.ru חומרי ארכיון (חומרים של תביעות פליליות): HU BFL - VII.5.c - 5061 - 1933 HU BFL - VII.5.c - 26847 - 1929 קומוניסטים בפני בית המשפט. קומוניסט, 3 (1930) הוא נולד לפני 85 שנה Somogyi Néplap, 44. (1988: 2 Születése bejegyezve Budapest VII. ker. polgári születési akv. 2818/1903. folyószám alatt. [Cím nélkül]. Tolna Megyei Népújság, 38. (1988: 220.) 1.
חתונה הפוכה

חתונה הפוכה (באנגלית: Marry Me However) הוא סרט תיעודי מאת הרב והבמאי מרדכי ורדי. בסרט מובאים סיפוריהם של להט"בים דתיים ודתיות שנאלצו להתחתן עם בני המגדר השני, ושל בני זוגם לשעבר. חלקם עברו טיפולי המרה. הסרט מלווה את הדמויות באירועים נוכחיים בחייהם, ומשובץ בקטעי וידאו ותמונות מעברם. הסרט גם מפגיש בין הדמויות השונות בצורה של דו-שיח או רב-שיח. הסרט יצא לאור בספטמבר 2020 והוקרן במסגרת פסטיבל דוקאביב, ובאוקטובר 2020 גם בערוץ HOT8. הסרט הופק בסיוע HOT8, קרן גשר לקולנוע רב תרבותי, קרן אבי חי, קרן מיימונידיס ומפעל הפיס. חתונה הפוכה, קדימון הסרט באתר יוטיוב, 3 ביולי 2020 עמוד הסרט באתר דוקאביב עמוד הסרט באתר מרכז המידע על טיפולי המרה בישראל רותי שילוני, ‏"חתונה הפוכה": הדתיים הלהט"בים שנאלצים להתחתן בניגוד לנטייתם המינית, באתר ‏מאקו‏, 27 ביולי 2020 שמואל מוניץ, ‏"חתונה הפוכה" הוא סרט שצריך להקרין בכל ישיבה תיכונית ואולפנה בארץ, בעיתון מקור ראשון, 13 בספטמבר 2020 "חתונה הפוכה", במסד הנתונים הקולנועיים IMDb (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
משמר הדמוקרטיה הישראלית

משמר הדמוקרטיה הישראלית היא עמותה שהוקמה בשנת 2019 כדי לפעול "להטמעת ערכי מנהל תקין ואתיקה בקרב עובדי ונבחרי ציבור, לחיזוק עקרון השוויון בפני החוק ואכיפתו, לחיזוק עריכה הדמוקרטיים של המדינה, כינון חוקה ראויה, הפרדת הרשויות ואיזונים ובלמים ביניהן, העמותה תפעל למען האינטרס הציבורי ולטיפוח ערכי היסוד של הדמוקרטיה הישראלית, כמדינה יהודית ודמוקרטית, בתחומי שלטון החוק, המשטר והמינהל הציבורי, לשיפור נורמות השלטון והמשטר התקינות ולמיגור שחיתות שלטונית, ולגיבוש וקידום חקיקה שתעגן ערכים אלה, לחיזוק מעמד הרשות השופטת, עקרונות המשפט, הצדק וזכויות האדם." מייסדי העמותה הם עו"ד דורון ברקת, עו"ד יובל יועז ועו"ד אוהד שפק. בין פעולות העמותה: בעקבות החלטה של ממשלת ישראל, בפברואר 2020, להקים ועדת בדיקה ממשלתית בנושא התנהלות המחלקה לחקירות שוטרים הגישה העמותה עתירה לבג"ץ, שבעקבותיה הורה בג"ץ על הקפאת פעילות הוועדה עד לקבלת הכרעה בעתירות שהוגשו נגד הקמתה. בעקבות החלטה של הכנסת ה-22 להעניק לחבר הכנסת חיים כץ חסינות מפני העמדתו לדין פלילי, הגישה העמותה עתירה לבג"ץ שיורה על ביטול חסינות זו. העתירה נדחתה על הסף, בין השאר משום שבמשך הזמן שחלף ממועד הגשת העתירה ועד לדיון בה הכנסת ה-22 סיימה את כהונתה ותוקף החסינות פג. בעקבות זאת פנתה העמותה ליועץ המשפטי לממשלה, אביחי מנדלבליט, בבקשה שיגיש שוב את כתב האישום נגד חבר הכנסת כץ. הגשת עתירה, שנדחתה על הסף, בדרישה לפתוח בחקירה פלילית ב"פרשת המניות" - רכישת מניות על ידי בנימין נתניהו בחברה שבשליטת בן דודו, נתן מיליקובסקי. הגשת עתירות, שנדחו, נגד הטלת הרכבת ממשלת ישראל ה-35 על בנימין נתניהו, הנאשם בעבירות שחיתות, ונגד מינוים של חברי הכנסת צבי האוזר ואסנת מארק לנציגי הכנסת בוועדה לבחירת שופטים. הגשת עתירה לבג"ץ נגד החלטה של ממשלת ישראל ה-34 להקים ועדת בדיקה ממשלתית בנושא התנהלות המחלקה לחקירת שוטרים. העתירה התקבלה והקמת ועדת הבדיקה בוטלה. הגשת עתירה לבג"ץ בדרישה לעדכן את הנחיית היועץ המשפטי בנושא חירות ההפגנה. בעקבות זאת עודכנה ההנחיה בשני נושאים: גבולות סמכותה של המשטרה להתנות קיום הפגנה במתן רישיון, והתנאים וההגבלות על קיום הפגנות ליד או בסמוך לבתיהם של אנשי ציבור. משמר הדמוקרטיה הישראלית, ברשת החברתית פייסבוק משמר הדמוקרטיה הישראלית, ברשת החברתית אקס (טוויטר) משמר הדמוקרטיה הישראלית, באתר "גיידסטאר ישראל" משמר הדמוקרטיה הישראלית, באתר "גיידסטאר ישראל" אברהם בלוך, ‏מכה לאוחנה: בג"צ הקפיא את פעילות ועדת מח"ש, באתר "סרוגים", 24 בפברואר 2020 בג"ץ 1182/20 משמר הדמוקרטיה הישראלית ואחרים נ' שר המשפטים, ח"כ אמיר אוחנה, ניתן ב־24 בפברואר 2020 בג"ץ 1273/20 משמר הדמוקרטיה הישראלית נ' הכנסת ה-22 ואחרים, ניתן ב־9 בספטמבר 2020 הודעה לעיתונות, בעמוד הפייסבוק של משמר הדמוקרטיה הישראלית, 9 בספטמבר 2020 בג"ץ 7365/20 משמר הדמוקרטיה הישראלית נ' היועץ המשפטי לממשלה, אביחי מנדלבליט ואחרים, ניתן ב־27 באוקטובר 2020 אוהד שפק, למה עתרנו לבג"ץ נגד ממשלת נתניהו-גנץ, באתר ynet, 30 באפריל 2020 בג"ץ 1182/20 משמר הדמוקרטיה הישראלית נ' שר המשפטים ואחרים, ניתן ב־10 בפברואר 2021 אברהם בלוך, ‏עתירה לבג"ץ: מנדלבליט לא עדכן נוהל, בניגוד לפסיקה, באתר "סרוגים", 14 במרץ 2021 חירות ההפגנה, באתר הנחיות היועץ המשפטי לממשלה ציוץ בטוויטר של משמר הדמוקרטיה הישראלית, 19 בינואר 2022
מחלף אשקלון צפון

מחלף אשקלון צפון הוא מחלף בסמוך ליישוב באר גנים שמחבר בין כביש 4 לדרך על שמו של ראש ממשלת ישראל לשעבר, יצחק רבין וכן דרך על ראש ממשלה נוסף, אריאל שרון. כבישי המחלף מתפקדים ככניסות הצפוניות של העיר אשקלון. בניית המחלף היא חלק מתוכנית עיר היין באשקלון ומטרתו של המחלף היא לקהל על הכניסה והיציאה מאשקלון וכן על היוצאים והנכנסים ליישוב באר גנים, מלבד זאת גם יוקם גשר מעל מסילת לוד-אשקלון ובעקבות כך צפויים להתבטל מספר מפגשי רכבת שסמוכים לאזור המחלף וכן יבוטל צומת ניצנים, המחבר בין כביש 4 לכביש 232 (דבר אשר גורר ביקורת רבה מתושבי קיבוץ ניצנים שאף איימו בתגובה לחסום כבישים סמוכים כאקט מחאתי). באפריל 2015 אושרה הקמתה של שכונת "עיר היין" בצפון אשקלון, השכונה תכלול כ-9,500 יחידות דיור חדשות, מספר בתי ספר וכן פארק בשטח של כ-450 דונם. על מנת לתת מענה תחבורתי ראוי לשכונה הוחלט להקים כביש ומחלף שיחברו את השכונה לכביש 4, הקמת תחנת רכבת "עיר היין" וכן תחנה מרכזית שתשמש את תושבי השכונה. באוקטובר 2017 פורסם על אודות המחלף והכבישים שיוקמו בסמוך אליו, בין היתר פורסם כי יסלל המשך לדרך רבין, יוקם מחלפון על מנת להקל על הגישה למכון טיהור השפכים של אשקלון וכן יוקם מחלף בכביש 4 שישמש את הבאים והנכנסים. במאי 2018 פורסם כי חברת "רמט" זכתה במרכז להקמת מחלף אשקלון צפון, עלות הקמתו של המחלף הוערכה בכ-120 מיליון שקלים. בערך חודש לאחר מכן, החלו העבודות להקמת המחלף. ביולי 2020 נחנך המחלף בטקס חגיגי, בנוכחות שרת התחבורה מירי רגב וכמה עשרות מוזמנים. במהלך הטקס הודתה השרה רגב שהפרה את הנחיות משרד הבריאות שבאו בזמן התפרצות נגיף הקורונה בישראל, דבר זה גרר ביקורת רבה בציבור. יום לאחר חניכת המחלף, נדרס צבי שפרץ לכביש בקרבת מקום לאור העובדה שלא הותקנה גדר באזור שתוכל למנוע מעבר בעלי חיים לכביש שתסכן את חייהם וחיי הנוסעים. כביש צפוני חדש באשקלון - חיבור למחלף בכביש 4, סרטון באתר יוטיוב (אורך: 3:07) עבודות ראשונות להקמת מחלף באר גנים שיתחבר עם היציאה הצפונית של אשקלון, סרטון באתר יוטיוב (אורך: 1:06) אלירם משה, המחיר של המחלף החדש: תושבי ניצן מאיימים לחסום כבישים, באתר כאן דרום, ‏8 ביולי 2020 אושרו 9,500 דירות באשקלון, באתר גלובס, 21 באפריל 2015 אלירם משה, כך יראה תוואי כביש היציאה הצפונית המתוכנן, ‏5 בנובמבר 2017 חברת "רמט" זכתה במכרז להקמת המחלף ביציאה הצפונית, ‏23 במאי 2018 המחלף הצפוני של אשקלון: כל מה שצריך לדעת, ‏5 ביוני 2018 בתאל קולמן, ‏רמת הניתוק של הקברניטים מדהימה, אבל בעיקר מדאיגה, בעיתון מקור ראשון, 9 ביולי 2020 קינן כהן‏, ראוותנות, וזלזול בתושבים: מופע האימים של חנוכת מחלף אשקלון צפון, באתר וואלה, 15 ביולי 2020 מחלף אשקלון צפון נחנך, ולאחר שנדרס בו צבי הוא גודר, ‏18 ביולי 2020 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
NW E

NW E (שם מלא: Nesselsdorfer Wagenbau-Fabriks-Gesellschaft Type E) הוא דגם של מכונית מסוג "Runabout car" (אנ') מתוצרת יצרנית הרכב הצ'כית Nesselsdorfer Wagenbau-Fabriks-Gesellschaft A.G אשר משנת 1919 נודעה בשם טטרה, אשר יוצרה בין השנים 1904–1906. מפעל היצרן Nesselsdorfer Wagenbau-Fabriks-Gesellschaft A.G מוקם ב"Kopřivnice" (אנ') בחבל ארץ המזרחי מוראביה שבצ'כיה. יוצרו 19 יחידות. 4-2 נוסעים + נהג. מנוע 2 צילינדרים, מסוג "Flat-four engine" (אנ')). מנוע מרכזי-קדמי. מנוע הנעה אחורית. מנוע קירור מים. מערכת היגוי: משמאל. 4 גלגלים סימטריים. טטרה (רכב) NW דגם B NW F "Nesselsdorfer Wagenbau-Fabriks-Gesellschaft" (גר') מדיה וקבצים בנושא NW E בוויקישיתוף אתר חברת טטרה טטרה - ייצור היסטורי tatratrucks.com/about-the-company/history-of-tatra/production-history Runabout - הוא סוג של סגנון מכונית שיוצרה בסגנון קל, בסיסי, ללא שמשה קדמית, וללא שמשות בכלל, או דלתות ושורה אחת של מושבים היסטורית רכבי "טטרה" mujweb.cz/tatra.oldtimer/nw_typ_d.htm Tatra - Passenger Cars, Karel Rosenkranz, TATRA, a. s. 2007
יחסי לוב–צ'ילה

יחסי לוב–צ'ילה הם היחסים הדיפלומטיים הרשמיים שבין מדינת לוב לבין הרפובליקה של צ'ילה. היחסים בין המדינות כוננו ב-20 במאי 1971. בשנת 2010 הסתכם הסחר בין המדינות ב-3.8 מיליון דולר. צ'ילה מיוצגת בלוב באמצעות שגרירותה בקהיר, מצרים. לוב מחזיקה בצ'ילה שגרירות בסנטיאגו דה צ'ילה. מדיה וקבצים בנושא יחסי לוב–צ'ילה בוויקישיתוף סקירה היסטורית על הנוכחות הצ'יליאנית באפריקה אתר על יחסי מדינות